ขอสอบถามค่ะ พอดีว่ามีอะไรกันแต่เอาออกไม่ทัน เหมือนจะมีเข้าไปนิดๆๆๆ แต่กินยาคุมฉุนเฉินไปแล้วจะท้องไหมค่ะ
สวัสดีครับ การมีเพศสัมพันธ์แบบไม่ได้ป้องกัน หากมีการสอดใส่ ก็ยังมีโอกาสที่น้ำหล่อลื่นจะออกมาในระหว่างกิจกรรมทางเพศได้ครับ แม้ว่าจะพยายามดึงออกมาหลั่งนอกก็ตาม ดังนั้น โอกาสทำให้ตั้งครรภ์ก็ยังเป็นไปได้ครับ เพราะตัวอสุจินั้นก็ยังปะปนในน้ำหล่อลื่นได้ ไม่ได้อยู่แต่ในน้ำหลั่งสุดท้ายอย่างเดียว มันจึงสามารถเคลื่อนไหวได้อย่างอิสระ ในช่องคลอดและภายในอวัยวะภายในของฝ่ายหญิงครับหากไม่ใช้ถุงยางอนามัย หรือ ยาคุมกำเนิดแบบแผง21เม็ด ทางเลือกที่เหลือก็มีเพียงการรับประทานยาคุมกำเนิดใน72ชั่วโมงแต่อย่างไรก็ดี พึงระวังว่าไม่ควรใช้ยาคุมฉุกเฉินเป็นประจำ เนื่องจากมันจะไปรบกวนระบบของรอบเดือน ทำให้รอบเดือนผิดปกติดังกล่าวนอกจากนี้ ยาคุมฉุกเฉินแม้จะกินในช่วง72ชั่วโมงแรกที่มีเพศสัมพันธ์ ก็ยังมีโอกาสตั้งครรภ์ได้อยู่ถึง3%และยังไม่สามารถป้องกันโรคติดต่อทางเพศสัมพันธ์ได้ครับหากต้องการคุมกำเนิดอย่างปลอดภัย แนะนำให้ใช้ถุงยางอนามัย หรือ ยาคุมกำเนิดแบบแผง จะมีประสิทธิภาพมากกว่าครับนอกจากนี้ ควรใช้ถุงยางอนามัยในการป้องกัน เพื่อไม่ให้เสี่ยงกับโรคทางเพศสัมพันธ์อื่นๆครับดังนั้น จึงขอแนะนำให้สังเกตประจำเดือนครั้งถัดไปว่ามาปกติหรือไม่ หากประจำเดือนมาช้า หรือ ขาดไป ควรใช้ชุดตรวจการตั้งครรภ์เพื่อความแน่ใจครับ